pythainlp/thai-wiki-dataset-v3 huggingface dataset:
สโมสรฟุตบอลเวียงจันทน์

สโมสรฟุตบอลเวียงจันทน์ ยูไนเต็ด เป็นสโมสรฟุตบอลของเวียงจันทน์ ประเทศลาว เป็นฟุตบอลลีกชั้นนำของประเทศในประเทศลาว
ได้กลับมามีชื่อเสียงอีกครั้งในปี 2018 โดยการนำทีม ของประธานสโมสรหญิงคนแรกของประเทศลาว มาดามโบ พิจิกา บุญกว้าง ทำให้ประเทศเพื่อนบ้านอย่างประเทศไทยให้ความสนใจ การแข่งขันฟุตบอลลาวมากขึ้น
== เกียรตินิยม ==
ลาวพรีเมียร์ลีก
* ชนะ (2): 2005, 2006
Prime Minister's Cup
* ชนะ (1): 2004
== อ้างอิง ==
== แหล่งข้อมูลอื่น ==
Weltfussballarchiv 
สโมสรฟุตบอลในประเทศลาว
สโมสรกีฬาที่ก่อตั้งในปี พ.ศ. 2556
เยรูซาเลมตะวันออก

เยรูซาเลมตะวันออก (القدس الشرقية, מזרח ירושלים) เป็นส่วนหนึ่งของกรุงเยรูซาเลมที่มิได้เป็นส่วนหนึ่งของเยรูซาเลมตะวันตก โดยครอบคลุมเขตเมืองเก่าและสถานที่ศักดิสิทธิ์ที่สำคัญต่อศาสนาคริสต์ ศาสนายูดาห์ และศาสนาอิสลาม ได้แก่ เนินพระวิหาร, กำแพงโอดครวญ, โบสถ์พระคูหาศักดิ์สิทธิ์ มัสยิดอัลอักศอ และโดมแห่งศิลา ปัจจุบันเมืองนี้เป็นเมืองหลวงอย่างเป็นทางการของรัฐปาเลสไตน์แม้ว่าที่ทำการรัฐบาลจะอยู่ที่รอมัลลอฮ์
==อ้างอิง==
Bregman, Ahron (2002). Israel's Wars: A History Since 1947. London: Routledge; ISBN 0-415-28716-2
Cohen, Shaul Ephraim (1993). The Politics of Planting: Israeli-Palestinian Competition for Control of Land in the Jerusalem Periphery. University of Chicago Press; ISBN 0-226-11276-4.
Crisis Group, Extreme Makeover? (I): Israel’s Politics of Land and Faith in East Jerusalem, December 2012 [http://www.crisisgroup.org/~/media/Files/Middle%20East%20North%20Africa/Israel%20Palestine/134-extreme-makeover-i-israels-politics-of-land-and-faith-in-east-jerusalem.pdf]
Crisis Group, Extreme Makeover? (II): The Withering of Arab Jerusalem, December 2012 [http://www.crisisgroup.org/~/media/Files/Middle%20East%20North%20Africa/Israel%20Palestine/135-extreme-makeover-ii-the-withering-of-arab-jerusalem.pdf] 
Ghanem, As'ad (2001). The Palestinian-Arab Minority in Israel, 1948–2000: A Political Study. SUNY Press; ISBN 0-7914-4997-1.
Israeli, Raphael (2002). Jerusalem Divided: the armistice regime, 1947–1967, Routledge, p.&nbsp;118; ISBN 0-7146-5266-0.
Rubenberg, Cheryl A. (2003). The Palestinians: In Search of a Just Peace. Lynne Rienner Publishers; ISBN 1-58826-225-1.
 
เมืองในรัฐปาเลสไตน์
เมืองในเวสต์แบงก์
เมืองหลวงในทวีปเอเชีย
กรณีพิพาทเรื่องอาณาเขตอิสราเอล
อาณาเขตซึ่งถูกพิพาทในทวีปเอเชีย
เมืองที่ถูกแบ่งแยก
เยรูซาเลม
แม่น้ำสตลุช

แม่น้ำสตลุช (Sutlej River, Satluj River; ਸਤਲੁਜ; शतद्रु (ศตทรุ)) เป็นแม่น้ำในประเทศอินเดียและปากีสถาน เป็นแม่น้ำที่ยาวที่สุดและอยู่ทางตะวันออกสุดของบรรดาแม่น้ำห้าสาย (ปัญจนาที) ของภูมิภาคปัญจาบ และเป็นแม่น้ำสาขาของแม่น้ำสินธุ มีความยาวประมาณ 1,500 กิโลเมตร (932 ไมล์) มีต้นน้ำอยู่ที่ทะเลสาบรากษสตาล (Lake Rakshastal) ทางใต้ของเขาไกรลาสในทิเบต ก่อนจะไหลไปทางตะวันตกเฉียงเหนือเป็นระยะทาง 260 กิโลเมตร (160 ไมล์) เข้าประเทศอินเดียทางช่องเขาชิปกีลา (Shipki La) แล้วไหลลงมาทางตะวันตกเฉียงใต้เป็นระยะทาง 360 กิโลเมตร (220 ไมล์) ไปรวมกับแม่น้ำบีอาส ที่ใกล้เมืองมาคู (Makhu) รัฐปัญจาบ แม่น้ำสายนี้จะไหลเข้าประเทศปากีสถานต่อไปเพื่อไปรวมกับแม่น้ำจนาพ กลายเป็นแม่น้ำปันชนัทที่ตำบลพหาวัลปุระ (Bahawalpur) แคว้นปัญจาบ และไหลไปรวมกับแม่น้ำสินธุในที่สุด
ในสมัยโบราณหุบเขาแม่น้ำสตลุชตอนต้นถูกเรียกว่า หุบเขาครุฑ โดยชาวจางจุง (Zhangzhung) ซึ่งอาศัยอยู่ในทิเบตตะวันตก ซากปรักหักพังของเมืองจางจุงยังคงพบเห็นได้ในปัจจุบัน ชาวกรีกโบราณเรียกแม่น้ำสตลุชว่า "ซาราดรอส" (Zaradros)
แม่น้ำสตลุชเป็นหนึ่งในแม่น้ำที่อยู่ในสนธิสัญญาแม่น้ำสินธุ ซึ่งเป็นข้อตกลงด้านทรัพยากรน้ำระหว่างอินเดียกับปากีสถาน อินเดียสร้างเขื่อนหลายแห่ง เช่น เขื่อนภาขรา (Bhakra Dam) โรงไฟฟ้าพลังน้ำคาร์ชัมวังทู (Karcham Wangtoo Hydroelectric Plant) และเขื่อนนาถปาฌากรี (Nathpa Jhakri Dam) เพื่อใช้ประโยชน์ในการผลิตกระแสไฟฟ้า อินเดียเคยมีโครงการที่จะขุดคลองความยาว 214 กิโลเมตร (133 ไมล์) เพื่อเชื่อมแม่น้ำสตลุชกับแม่น้ำยมุนา (คนละสายกับแม่น้ำยมุนาในบังกลาเทศ)
== อ้างอิง ==
== แหล่งข้อมูลอื่น ==
Sutlej basin marked on OpenStreetMap.
แม่น้ำในประเทศอินเดีย
แม่น้ำในประเทศปากีสถาน
แม่น้ำนานาชาติในทวีปเอเชีย
อึชตานิฌเลา ดา ซิลวา

อึชตานิฌเลา ดา กงไซเซา อาไลชู มารีอา ดา ซิลวา (Estanislau da Conceição Aleixo Maria da Silva; เกิดวันที่ 4 สิงหาคม พ.ศ. 2495) เป็นนักการเมืองติมอร์-เลสเต และสมาชิกคนสำคัญของแนวร่วมปฏิวัติเพื่อเอกราชติมอร์ตะวันออก เขาได้ดำรงตำแหน่งนายกรัฐมนตรีตั้งแต่ 19 พฤษภาคม พ.ศ. 2550 ถึง 8 สิงหาคม พ.ศ. 2550
หลังจากติมอร์-เลสเตได้รับเอกราช ดา ซิลวาได้รับการแต่งตั้งเป็นรัฐมนตรีว่าการกระทรวงการเกษตร ป่าไม้ และประมงคนแรก เมื่อวันที่ 10 กรกฎาคม พ.ศ. 2549 ต่อมาเขาได้ดำรงตำแหน่งรองนายกรัฐมนตรีคนแรกของติมอร์-เลสเต เขาทำหน้าที่ะรักษาการนายกรัฐมนตรีเมื่อวันที่ 19 พฤษภาคม พ.ศ. 2550 แทนฌูแซ รามุช-ออร์ตาที่ได้รับการเลือกตั้งเป็นประธานาธิบดี เขาพ้นจากตำแหน่งหลังชานานา กุฌเมาเข้ารับตำแหน่งเมื่อวันที่ 8 สิงหาคม พ.ศ. 2550 หลังการเลือกตั้งสมาชิกรัฐสภา เดือนมิถุนายน พ.ศ. 2549
==อ้างอิง==
นายกรัฐมนตรีติมอร์-เลสเต
บุคคลจากดิลี
โมเมทาโซนฟูโรเอต

โมเมทาโซนฟูโรเอต (mometasone furoate) เป็นกลูโคคอร์ติโคสเตอรอยด์ที่ใช้เฉพาะที่เพื่อลดการอักเสบของผิวหนังและทางเดินอากาศหายใจ เป็นโปรดรักของโมเมทาโซนซึ่งเป็นรูปอิสระ
== การใช้ ==
โมเมทาโซนฟูโรเอตใช้ในการรักษาโรคผิวหนังอักเสบ เช่น ผิวหนังอักเสบออกผื่น (eczema) และโรคสะเก็ดเงิน (แบบเฉพาะที่), เยื่อจมูกอักเสบเหตุภูมิแพ้ (แบบเฉพาะที่) เช่น ไข้ฟาง, โรคหืด (แบบสูด) สำหรับผู้ป่วยที่ไม่ตอบสนองต่อคอร์ติโคสเตอรอยด์ที่มีฤทธิ์น้อยกว่า และหนังหุ้มปลายองคชาตตีบ ในแง่ความแรงของสเตอรอยด์ มันมีฤทธิ์มากกว่าไฮโดรคอร์ติโซน และมีฤทธิ์น้อยกว่าเดกซาเมทาโซน
โมเมทาโซนมีข้อบ่งชี้ในการบรรเทาอาการอักเสบและคันของโรคผิวหนังซึ่งตอบสนองต่อการรักษาด้วยกลูโคคอร์ติคอยด์อย่างโรคสะเก็ดเงินและผิวหนังอักเสบเหตุภูมิแพ้
โมเมทาโซนที่ให้ทางจมูกใช้ในผู้ใหญ่และเด็กอายุมากกว่า 2 ปี เพื่อลดอาการอย่างไข้ฟาง (เยื่อจมูกอักเสบเหตุภูมิแพ้ตามฤดูกาล) และภูมิแพ้อย่างอื่น (เยื่อจมูกอักเสบนานปี) ซึ่งรวมถึงอาการคัดจมูก น้ำมูก คันและจาม สามารถใช้โมเมทาโซนสองถึงสี่สัปดาห์ก่อนฤดูเกสรเพื่อลดความรุนแรงของอาการ นอกจากนี้ ยังมีข้อบ่งชี้สำหรับการรักษาติ่งเนื้อเมือกจมูกและอาการที่สัมพันธ์กันซึ่งรวมถึงการคั่งและภาวะการรู้กลิ่นลดลง (hyposmia) ในผู้ใหญ่อายุเกิน 18 ปี แต่ทำให้เกิดน้ำมูกหยด (nasal drip) รู้สึกจั๊กจี้ในลำคอและเสียสัมผัสการรับรสและกลิ่นได้
== อ้างอิง ==
กลูโคคอร์ติคอยด์
ยาต้านโรคหืด
โปรเจสโตรเจน
มะซารีชะรีฟ

มะซารีชะรีฟ (Mazar-i-Sharif หรือ Mazar-e-Sharif; ดารี/مزارشریف; ) เป็นเมืองหลักของจังหวัดบัลข์ และเมืองที่ใหญ่เป็นอันดับ 4 ของประเทศอัฟกานิสถาน มีประชากรประมาณ 500,207 คนใน ค.ศ. 2021 เป็นเมืองหลักของจังหวัดบัลข์ มีพรมแดนติดกับเมืองกานดุซทางทิศตะวันออก คาบูลทางทิศตะวันออกเฉียงใต้ เฮราตทางทิศตะวันตกและประเทศอุซเบกิสถานทางทิศเหนือ เฮราตและจะลาลาบาดทางทิศตะวันออกและกันดะฮาร์ทางทิศใต้ ถือเป็นจุดยุทธศาสตร์ที่สำคัญของอัฟกานิสถานในเอเชีย เมืองเป็นหนึ่งในศูนย์กลางการท่องเที่ยวเพราะมีชื่อเสียงจากการมีมัสยิดอันโด่งดัง เช่นเดียวกับเป็นสถานที่สำคัญด้านโบราณสถานในสมัยเฮลเลนิสติก เมืองโบราณแบลค์ตั้งอยู่ในบริเวณใกล้เมืองนี้
มะซารีชะรีฟเป็นศูนย์กลางภูมิภาคในภาคเหนือของประเทศ อยู่ใกล้กับประเทศอุซเบกิสถานและประเทศทาจิกิสถาน และยังเป็นเมืองที่มีอัตราการเจริญเติบโตด้านการก่อสร้างสูงสุดคือ 91% และยังเป็นเมืองหลักที่อยู่ต่ำที่สุดของประเทศ โดยอยู่ในระดับความสูงเหนือระดับน้ำทะเลประมาณ  ในช่วงสงครามโซเวียต–อัฟกานิสถานและสงครามกลางเมืองในภายหลัง เมืองนี้รอดพ้นจากหายนะที่เกิดขึ้นในเมืองใหญ่อื่น ๆ ของประเทศ และได้รับการยกย่องว่าเป็นหนึ่งในเมืองที่ปลอดภัยที่สุดของประเทศมาช้านาน
==อ้างอิง==
==อ่านเพิ่ม==
'The Massacre in Mazar-i Sharif'. Report of Human Rights Watch, November 1998, Vol. 10, No. 7 (C). Retrieved 18 November 2017.
Noble Shrine or MAZAR-I-SHARIF a pilgrimage city in Afghanistan
Dupree, Nancy Hatch (1977): An Historical Guide to Afghanistan. 1st Edition: 1970. 2nd Edition. Revised and Enlarged. Afghan Tourist Organization.
==แหล่งข้อมูลอื่น==
จังหวัดแบลค์
เมืองในประเทศอัฟกานิสถาน
บิลลีเดอะคิด

เฮนรี่ แม็คคาร์ตี้ (Henry McCarty; 17 กันยายน ค.ศ. 1859 – 14 กรกฎาคม ค.ศ. 1881) หรือเป็นที่รู้จักกันในนาม บิลลี่ เดอะ คิด และ วิลเลียม เอช. บอนนี เป็นมือปืนในสมัย คริสต์ศตวรรษที่ 19 เด็กหนุ่มผู้กลายเป็นโจรค่าหัวสูงคนหนึ่ง ด้วยความสูง 173 ซม. ตาสีฟ้า ผิวพรรณดี ชอบแต่งตัวเนี้ยบแบบมีรสนิยม และมีจุดเด่นอยู่ที่ฟันหน้าซี่ใหญ่สองซี่ แถมยังยิงปืนได้แม่นและเร็ว
เขาฆ่าคนไปแปดคนก่อนที่จะถูกยิงและเสียชีวิตในวัย 21 ปี นอกจากนั้นเขายังสู้ใน สงครามลินคอล์นเคาน์ตี้ และกล่าวกันว่าในสงครามนั้นเขาฆ่าไปถึงสามศพอีกด้วย
แมคคาร์ตี้ เป็นเด็กกำพร้าตอนอายุได้ 15 เขาถูกจับในข้อหาขโมยอาหารตอนอายุ 16 ในปี 1875 หลังจากนั้นสิบวันเขาปล้นร้านซักรีดจีน และถูกจับอีกครั้งหนึ่ง แต่ไม่นานนักเขาก็หลบหนีออกมาได้ เขาหลบหนีจาก ดินแดนนิวเม็กซิโก สู่ ดินแดนแอริโซนา ทำให้นอกจากเป็นคนนอกกฎหมายแล้ว เขายังเป็นคนหนีคดีอีกด้วย และในปี 1877 แมคคาร์ตี้ เริ่มเรียกตัวเองว่า "วิลเลียม เอช. บอนนี่ย์" ประกาศจับสองแบบในวันที่ 23 กันยายน 1875 เรียกเขาว่า "วิลเลียม. ไวร์ท หรือรู้จักกันดีในนาม บิลลี่ เดอะคิด"
== ภายถ่าย ==
ในปี 2021 มีเพียงภาพเดียวเท่านั้น ที่ถูกรับรองว่ามีบิลลี่อยู่จริง ส่วนภาพอื่นเป็นเพียงการอ้างถึงเท่านั้น

== อ้างอิง ==
ย้อนยุค คาวบอย
บิลลี่ เดอะ คิด (Billy The Kid)
วิกีพีเดีย บิลลี่เดอะคิด ภาษาอังกฤษ
บุคคลที่เกิดในปี พ.ศ. 2402
บุคคลที่เสียชีวิตในปี พ.ศ. 2424
คาวบอย
UTC−03:00

== เวลามาตรฐาน (ฤดูหนาวในซีกโลกเหนือ) ==
=== ทวีปอเมริกาเหนือ ===
กรีนแลนด์ - เวลากรีนแลนด์ตะวันตก
แซ็งปีแยร์และมีเกอลง (ฝรั่งเศส) -
== เวลาออมแสง (ซีกโลกเหนือในช่วงฤดูร้อน) ==
=== ทวีปอเมริกาเหนือ ===
กรีนแลนด์ - เวลาแอตแลนติก
ประเทศแคนาดา - เวลาแอตแลนติก
* รัฐโนวาสโกเชีย, รัฐนิวบรันสวิก, รัฐปรินซ์เอ็ดเวิร์ดไอแลนด์, ลาบราดอร์ ยกเว้นแถบ รัฐเกแบ็ก
เบอร์มิวดา (สหราชอาณาจักร)
== เวลามาตรฐาน (ตลอดทั้งปี) ==
=== ทวีปอเมริกาใต้ ===
ประเทศซูรินาม
เฟรนช์เกียนา
ประเทศบราซิล - ภาคเหนือและภาคตะวันออกเฉียงเหนือสหรัฐอเมริกา
* รัฐอาลาโกวัช, รัฐอามาปา, รัฐบาเยีย, รัฐเซอารา, รัฐมารันเญา, รัฐปารา, รัฐปาราอีบา, รัฐเปร์นังบูกู, รัฐปีเอาอี, รัฐฮิวกรังจีดูนอร์ชี, รัฐแซร์จีปี, รัฐโตกังจิงช์
ประเทศอาร์เจนตินา
ประเทศชิลี
* เมืองหลัก
หมู่เกาะฟอล์กแลนด์
ประเทศอุรุกวัย
== เวลามาตรฐาน (ซีกโลกใต้ฤดูหนาว) ==
=== ทวีปอเมริกาใต้ ===
ประเทศบราซิล - ภาคใต้,ตะวันออกเฉียงใต้สหรัฐอเมริกา
* Distrito Federal, รัฐเอชปีรีตูซังตู, รัฐโกยาช, รัฐมีนัชเจไรช์, รัฐปารานา,  รัฐรีโอเดจาเนโร, รัฐฮิวกรังจีดูซูว, รัฐซังตากาตารีนา, รัฐเซาเปาลู
== เวลาออมแสง (ซีกโลกใต้ฤดูร้อน) ==
=== ทวีปอเมริกาใต้ ===
ประเทศบราซิล  - ทางตะวันตกเฉียงใต้สหรัฐอเมริกา
* รัฐมาตูโกรซู, รัฐมาตูโกรซูโดซูล
ประเทศปารากวัย
=== ทวีปแอนตาร์กติกา ===
แถบ คาบสมุทรแอนตาร์กติก
== อ้างอิง ==
ออฟเซตเวลาสากลเชิงพิกัด
UTC−01:00

UTC−01:00 คือ ออฟเซตเวลาสากลเชิงพิกัด ที่ ลบ 1 ชั่วโมงจากเวลามาตรฐานสากล (UTC)
== เวลามาตรฐาน (ฤดูหนาวในซีกโลกเหนือ) ==
=== ทวีปอเมริกาเหนือ ===
กรีนแลนด์
* กรีนแลนด์
=== มหาสมุทรแอตแลนติก ===
ประเทศโปรตุเกส
* อะโซร์ส ตั้งแต่ปี 1966, ยกเว้นปี 1992–1993 ที่ใช้ UTC+00:00
== เวลามาตรฐาน (ตลอดทั้งปี) ==
=== มหาสมุทรแอตแลนติก ===
ประเทศกาบูเวร์ดี
ออฟเซตเวลาสากลเชิงพิกัด
UTC−00:44

UTC-00:44 เป็นออฟเซตเวลาสากลเชิงพิกัด UTC ปัจจุบันได้ยกเลิกไปแล้ว
UTC−00:44 ใช้ใน ประเทศไลบีเรีย จนถึงวันที่ 7 มกราคม 2515 รู้จักกันในชื่อเวลาไลบีเรีย เขตเวลาที่แน่นอนก็คือ GMT −0h 43m 08s จนกระทั่งมันถูกใช้ตั้งแต่วันที่ 1 มีนาคม 2462 และในปี 2515 จึงเปลี่ยนไปใช้  UTC แทน
== อ้างอิง ==
ออฟเซตเวลาสากลเชิงพิกัด
เวลาในประเทศมอลตา

เวลาในประเทศมอลตา  ใช้เวลายุโรปกลาง (CET), ซึ่งเป็นหนึ่งชั่วโมงข้างหน้าของเวลาสากลเชิงพิกัด (UTC). มอลตามี เวลาออมแสง โดยเริ่มตั้งแต่อาทิตย์สุดท้ายของเดือนมีนาคม ถึง อาทิตย์สุดท้ายของเดือนตุลาคม
== อ้างอิง ==
ประเทศมอลตา
เขตเวลา
นายกรัฐมนตรีกัมพูชา

นายกรัฐมนตรีกัมพูชา (នាយករដ្ឋមន្ត្រីកម្ពុជា, นายกรฎฺฐมนฺตฺรีกมฺพุชา) เรียกอย่างเป็นทางการว่า นายกรัฐมนตรีแห่งราชอาณาจักรกัมพูชา (នាយករដ្ឋមន្ត្រីនៃព្រះរាជាណាចក្រកម្ពុជា, นายกรฎฺฐมนฺตฺรีไนพฺระราชาณาจกฺรกมฺพุชา) เป็นหัวหน้ารัฐบาลของประเทศกัมพูชา นายกรัฐมนตรียังเป็นประธานของคณะรัฐมนตรีและเป็นผู้นำฝ่ายบริหารของรัฐบาลกัมพูชา นายกรัฐมนตรีจะต้องเป็นสมาชิกสภาผู้แทนราษฎรและจะได้รับการแต่งตั้งโดยพระมหากษัตริย์ นายกรัฐมนตรีได้รับการเลือกตั้งมีระยะเวลาการดำรงตำแหน่งห้าปี ตั้งแต่ปี 1945 มีนายกรัฐมนตรี 36 คน
นายกรัฐมนตรีคนปัจจุบัน คือ ฮุน มาแณต จากพรรคประชาชนกัมพูชา ซึ่งดำรงตำแหน่งต่อจาก ฮุน เซน บิดาของเขา
==ดูเพิ่ม==
รายชื่อนายกรัฐมนตรีกัมพูชา
==อ้างอิง==
สมเด็จกรมหลวงสีสุวัตถิ์ มุนีพงศ์

สมเด็จกรมหลวงสีสุวัตถิ์ มุนีพงศ์ (25 สิงหาคม พ.ศ. 2455 - 31 สิงหาคม พ.ศ. 2499) เป็นพระโอรสองค์ที่ 2 ในพระบาทสมเด็จพระสีสุวัตถิ์ มุนีวงศ์กับสมเด็จพระอัครมเหสีมหากษัตรี นโรดม กาญจนวิมาน นรลักขณ์เทวี พระองค์มีบทบาททางการเมืองกัมพูชาหลังสงครามโลกครั้งที่สอง และทรงเป็นนายกรัฐมนตรีกัมพูชาตั้งแต่ 30 พฤษภาคม พ.ศ. 2493 ถึง 3 มีนาคม พ.ศ. 2494
==อ้างอิง==
บุคคลจากพนมเปญ
เจ้าชายกัมพูชา
ราชสกุลสีสุวัตถิ์
การขนส่งในประเทศพม่า

รัฐบาลของประเทศพม่ามีกระทรวงที่ทำหน้าที่เกี่ยวกับการขนส่ง 2 กระทรวงด้วยกัน ได้แก่ กระทรวงคมนาคมและกระทรวงรถไฟ
== ระบบราง ==
ในเดือนกุมภาพันธ์ พ.ศ. 2551 ประเทศพม่ามีทางรถไฟระยะทางทั้งสิ้น  เป็นรางขนาด  ปัจจุบันยังไม่มีทางรถไฟที่เชื่อมต่อไปยังประเทศข้างเคียง
== ระบบถนน ==
รวม : 
ถนนลาดยาง : 
ถนนไม่ลาดยาง :  (ข้อมูลปี พ.ศ. 2549)
ทางหลวงสายหลักในประเทศพม่า ได้แก่
ทางหลวงหมายเลข 1 - จากย่างกุ้งถึงมัณฑะเลย์ ผ่านเมืองหงสาวดี, ตองอู, ปยี่นมะน่า และเมะทีลา
ทางหลวงหมายเลข 2 - จากย่างกุ้งถึงมัณฑะเลย์ ผ่านเมืองแปร, มะกเว, เจาะบะด้อง และมยี่นชาน
ทางหลวงหมายเลข 3 - จากมัณฑะเลย์ถึงมูแซ (พรมแดนประเทศจีน) ผ่านเมืองลาโช
ทางหลวงหมายเลข 4 - จากเมะทีลาถึงท่าขี้เหล็ก (พรมแดนประเทศไทย) ผ่านเมืองตองจีและเชียงตุง
ทางหลวงหมายเลข 5 - จากตองอูถึงโฮโปน ผ่านเมืองลอยกอ
ทางหลวงหมายเลข 6 - จากย่างกุ้งถึงพะสิม
ทางหลวงหมายเลข 7 - จากมัณฑะเลย์ถึง Moreh (พรมแดนประเทศอินเดีย) ผ่านเมืองชเวโบและกะเล
ทางหลวงหมายเลข 8 - จากพะจาจีถึงมะริด ผ่านเมืองเมาะลำเลิง, เย และทวาย
ทางหลวงหมายเลข 31 - จากมัณฑะเลย์ถึงมิตจีนา ผ่านเมืองโม่โกะและพะโม
ในประเทศพม่ามีทางพิเศษ 1 สาย ซึ่งเป็นทางคู่ 4 ช่องจราจรตลอดทั้งสาย ได้แก่
ทางพิเศษสายย่างกุ้ง–มัณฑะเลย์ - จากย่างกุ้งถึงมัณฑะเลย์ มีเส้นทางเลี่ยงเมืองพะโค, ตองอู, เนปยีดอ และเมะทีลา ระยะทาง 587 กิโลเมตร
== ดูเพิ่ม ==
การรถไฟเมียนมา
== อ้างอิง ==
การขนส่งในประเทศพม่า
ออรันทินิดีน

ออรันทินิดีน (Aurantinidin) เป็นสีน้อมสีแดงที่ได้จากพืช ละลายน้ำได้ อยู่ในกลุ่มของแอนโทไซยานิดีน และเป็นอนุพันธ์ไฮดรอกซีของเพลาร์โกนิดีน สารนี้พบใน Impatiens aurantiaca (Balsaminaceae) และพืชในสกุล Alstroemeria.
==อ้างอิง==
สีย้อม
ฟีนอล
สารประกอบเฮเทอโรไซเคิลออกซิเจน
ผลิตภัณฑ์จากพืช
ยุทธการที่คาร์เคมิช

ยุทธการที่คาร์เคมิช (Battle of Carchemish) เป็นการสู้รบระหว่างฝ่ายอียิปต์ของฟาโรห์เนโคที่ 2 กับฝ่ายบาบิโลเนียของพระเจ้าเนบูคัดเนซซาร์ที่ 2 เกิดขึ้นประมาณปีที่ 605 ก่อนคริสต์ศักราช
หลังนิเนเวห์ เมืองหลวงของจักรวรรดิอัสซีเรียใหม่ถูกกองทัพบาบิโลเนียทำลายลงในปีที่ 612 ก่อนคริสต์ศักราช พระเจ้าอาชูร์-อูบัลลิตที่ 2 ได้ย้ายเมืองหลวงไปที่เมืองฮาร์รัน (Harran; ปัจจุบันอยู่ในประเทศตุรกี) แต่ต่อมาก็ถูกกองทัพของพระเจ้าแนโบโพแลสซาร์ยึดได้ พระเจ้าอาชูร์-อูบัลลิตที่ 2 จึงย้ายเมืองหลวงอีกครั้งไปที่เมืองคาร์เคมิช (ปัจจุบันอยู่ระหว่างพรมแดนประเทศตุรกี-ซีเรีย) และร่วมเป็นพันธมิตรกับฟาโรห์เนโคที่ 2 (Necho II) แห่งอียิปต์ ฟาโรห์เนโคที่ 2 ยกทัพมาช่วย แต่ถูกรั้งทัพไว้ที่เมจิดโด (Megiddo) โดยกองทัพพระเจ้าโยไซอาห์ (Josiah) แห่งราชอาณาจักรยูดาห์ ซึ่งเป็นพันธมิตรกับฝ่ายบาบิโลเนีย ฟาโรห์เนโคที่ 2 รบชนะ สังหารพระเจ้าโยไซอาห์และเดินทัพมารวมกองทัพอัสซีเรีย แล้วข้ามแม่น้ำยูเฟรทีสเพื่อไปยึดเมืองฮาร์รันคืน แต่กำลังผสมอัสซีเรีย/อียิปต์ไม่สามารถยึดเมืองคืนได้ จึงถอยทัพไปทางเหนือของซีเรีย
พระเจ้าเนบูคัดเนซซาร์ที่ 2 พระโอรสของแนโบโพแลสซาร์ นำกองทัพเต็มอัตราศึกตามไปและสู้รบกับกองทัพอัสซีเรีย/อียิปต์ที่เหลือรอด กองทัพของพระองค์เป็นฝ่ายชนะ ฝ่ายอัสซีเรีย/อียิปต์เสียหายอย่างหนัก หลังจากยุทธการดังกล่าว จักรวรรดิอัสซีเรียก็สูญเสียอำนาจทั้งหมด อียิปต์ถอนทัพกลับและสูญเสียอำนาจในตะวันออกใกล้โบราณ ส่วนบาบิโลเนียเจริญรุ่งเรืองถึงขีดสุดหลังจากนั้น และใน
มักก็อลลี

มักก็อลลี  เป็นสาโทพื้นเมืองชนิดหนึ่งของเกาหลี ได้จากการนำเมล็ดข้าวเจ้า ข้าวเหนียว ข้าวสาลี หรือข้าวบาร์เลย์ที่หุงสุกแล้วมาหมักกับส่าเหล้าและ "นูรุก" (ลูกแป้งของเกาหลี) สาโทที่ได้จะมีสีขาวนวลคล้ายน้ำนม มีรสหวาน และมีปริมาณแอลกอฮอล์ประมาณร้อยละ 6–8 โดยปริมาตร ตามธรรมเนียมเดิมจะใช้ข้าวเจ้าในการทำมักก็อลลี แต่ก็มีหลายสูตรที่ใช้ข้าวสาลีหรือข้าวบาร์เลย์แทน และบางยี่ห้อจะแต่งกลิ่นรสข้าวโพด เกาลัด แอปเปิล และผลิตภัณฑ์อื่น ๆ
แต่เดิมมักก็อลลีค่อนข้างเป็นที่นิยมในหมู่ชาวไร่ชาวนา จึงมีชื่อเรียกว่า "นงจู" (농주) ซึ่งแปลว่า เหล้าของชาวนา อย่างไรก็ตาม เมื่อไม่นานมานี้มักก็อลลีได้กลายเป็นที่นิยมมากขึ้นตามเมืองใหญ่ โดยเฉพาะอย่างยิ่งในหมู่คนรุ่นใหม่ ๆ เครื่องดื่มแอลกอฮอล์อีกชนิดที่คล้ายกับมักก็อลลี (แต่ใสกว่า) คือทงดงจู (동동주) ชาวเกาหลีมักดื่มเครื่องดื่มสองชนิดนี้กับแพนเค้กเกาหลีอย่างพาจ็อนหรือพินแดต็อกเป็นต้น
== อ้างอิง ==
== แหล่งข้อมูลอื่น ==
อาหารเกาหลี
UTC+04:51

UTC+04:51 เป็นเขตเวลาที่เวลาท้องถิ่น ใช้ในเวลาบอมเบย์ จนกระทั่ง ในปี 1955 จึงได้เพิ่มเวลาลงไป 39 นาที
ออฟเซตเวลาสากลเชิงพิกัด
UTC+03:30

UTC+03:30 เป็นเขตเวลาที่เวลาท้องถิ่นเร็วกว่าเวลาสากลเชิงพิกัด 3 ชั่วโมง 30 นาที ใช้ในประเทศประเทศอิหร่าน
== เวลามาตราฐาน ==
=== เอเชียใต้ ===
ประเทศอิหร่าน - เวลามาตราฐานอิหร่าน (IRST)
== แหล่งข้อมูลอื่น ==
Find cities currently in UTC+03:30
ออฟเซตเวลาสากลเชิงพิกัด
เปเปอร์มาริโอ

เปเปอร์มาริโอ (Paper Mario) หรือชื่อญี่ปุ่นคือ มาริโอสตอรี (Mario Story; ) และชื่อเดิมคือ ซูเปอร์มาริโออาร์พีจี 2 (Super Mario RPG 2)เป็นวิดีโอเกมสวมบทบาทพัฒนาโดยบริษัทอินเทลลิเจนต์ซิสเต็มส์ และจำหน่ายโดยนินเท็นโดสำหรับเครื่องเล่นนินเท็นโด 64 เกมออกจำหน่ายครั้งแรกในประเทศญี่ปุ่นในวันที่ 11 สิงหาคม ค.ศ. 2000 ในอเมริกาเหนือวันที่ 5 กุมภาพันธ์ ค.ศ. 2001 และในยุโรปและออสเตรเลียวันที่ 5 ตุลาคม ค.ศ. 2001 เปเปอร์มาริโอออกจำหน่ายซ้ำลงคอนโซลเสมือน วี ของนินเท็นโดในเดือนกรกฎาคม ค.ศ. 2007 และวียู ใน ค.ศ. 2015
เปเปอร์มาริโอมีฉากอยู่ที่อาณาจักรเห็ด ขณะที่ตัวเอก มาริโอพยายามช่วยชีวิตเจ้าหญิงพีชจากบาวเซอร์ ที่ยกปราสาทของเธอขึ้นบนฟ้าและต่อสู้ชนะศัตรูหลังจากขโมยคทาดวงดาว หรือ สตาร์ร็อด (Star Rod) จากสตาร์เฮฟเวน (Star Heaven) และทำให้เขาเป็นทนทานต่อการโจมตีทุกรูปแบบ มาริโอต้องตามหา "สตาร์สปิริต" เจ็ดดวงโดยเอาชนะสมุนของบาวเซอร์ที่คอยคุ้มครองสตาร์สปิริตที่จะลบล้างอานุภาพของสตาร์ร็อดที่บาวเซอร์ขโมยไปใช้จนตนเป็นอมตะ เพื่อรักษาอาณาจักรเห็ด พาตัวเจ้าหญิงพีชกลับมา ดึงปราสาทลงมา และเอาชนะบาวเซอร์ ผู้เล่นควบคุมตัวมาริโอและเพื่อนร่วมทางจำนวนหนึ่งเพื่อแก้ปริศนาในโอเวอร์เวิลด์ของเกม และต่อสู้กับศัตรูในระบบการต่อสู้แบบเทิร์นเบส การต่อสู้เป็นเอกลักษณ์โดยการที่ผู้เล่นมีผลต่อประสิทธิภาพในการโจมตี โดยอาศัยการควบคุมตามที่เห็นในหน้าจอที่เรียกว่า "แอ็กชันคอมมานด์" (action command)
เปเปอร์มาริโอเป็นเกมมาริโอสวมบทบาทเกมที่สองที่ออกจำหน่าย (ต่อจากซูเปอร์มาริโออาร์พีจี) และเป็นเกมแรกของเกมชุดเปเปอร์มาริโอ เปเปอร์มาริโอเป็นเกมที่มาก่อนเกม เดอะเทาซันด์เยียร์ดอร์ บนเครื่องเกมคิวบ์ เกมซูเปอร์เปเปอร์มาริโอ บนเครื่องวี และ สติกเกอร์สตาร์ บนเครื่อง 3ดีเอส เกมได้รับการตอบรับด้านบวกจากสื่อ ได้รับคะแนนรวม 88% จากเว็บไซต์เกมแรงกิงส์ และ 93% จากเมทาคริทิก เกมอยู่ในอันดับที่ 63 ของเกมที่ดีที่สุดบนระบบนินเท็นโด ในรายชื่อ "เกม 200 เกมยอดเยี่ยม" จัดโดยนิตยสารนินเท็นโดพาวเวอส์ใน ค.ศ. 2006
== อ้างอิง ==
วิดีโอเกมที่ออกวางจำหน่ายในปี พ.ศ. 2543
เกมสำหรับนินเท็นโด 64
เกมแพลตฟอร์ม

เกมแพลตฟอร์ม เป็นวิดีโอเกมที่เกี่ยวข้องกับการให้ตัวละครหรืออวตารกระโดดข้ามระหว่างแท่นที่แขวนอยู่ ข้ามอุปสรรค หรือทั้งสองอย่างเพื่อเดินหน้าไปตามเกม ความท้าทายเหล่านี้รู้จักกันว่าเป็นปริศนาก้าวกระโดด หรือฟรีรันนิง ผู้เล่นควบคุมการกระโดดเพื่อป้องกันไม่ให้ตัวละครตกจากแท่นหรือพลาดจังหวะการกระโดดที่จำเป็น คุณสมบัติที่พบได้มากที่สุดในเกมประเภทนี้คือปุ่มกระโดด การกระโดดในเกมประเภทนี้อาจรวมถึงการโหนจากแขนยืดได้ อย่างในเกมริสตาร์ หรือไบโอนิกคอมมานโด หรือการเด้งจากกระดานสปริงหรือแทรมโปลิน อย่างในเกม อัลฟาเวฟส์ เกมที่มีการกระโดดให้อัตโนมัติอย่างเช่นเกม เดอะเลเจนด์ออฟเซลดา ไม่รวมอยู่ในเกมประเภทนี้
เกมแพลตฟอร์มเริ่มขึ้นในต้นคริสต์ทศวรรษ 1980 และด้วยคอมพิวเตอร์กราฟิกส์สามมิติทำให้เกมเป็นที่นิยมในกลางคริสต์ทศวรรษ 1990 คำว่าแพลตฟอร์มอธิบายถึงเกมที่ตัวละครกระโดดบนแท่นหรือแพลตฟอร์มเป็นส่วนหนึ่งของการเล่นเกมและเริ่มมีการนำมาใช้หลังจากเกิดเกมประเภทนี้ขึ้นก่อน ค.ศ. 1983 ประเภทนี้ไม่เป็นประเภทเกมโดยแท้ โดยเกมรูปแบบนี้มักจะมาคู่กับเกมประเภทอื่น ๆ เช่น เกมยิงอย่างเกม คอนทรา เกมผจญภัยอย่างเกม แฟลชแบ็ก หรือเกมสวมบทบาทอย่าง  ซิมโฟนีออฟเดอะไนต์
== อ้างอิง ==
วิดีโอเกมแพลตฟอร์ม
ประเภทของวิดีโอเกม
คำศัพท์วิดีโอเกม
อีซีดับเบิลยู วันไนท์สแตนด์ (2006)

วันไนท์สแตนด์ (2006) (อังกฤษ:One Night Stand (2006)) เป็นรายการเพย์-เพอร์-วิวมวยปล้ำอาชีพของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 11 มิถุนายน ค.ศ. 2006 ณ สนามHammerstein Ballroom ในเมืองNew York City , New York ซึ่งเป็นรายการในลำดับรายการวันไนท์สแตนด์ ครั้งที่ 2 และจัดหลังจากศึกจัดจ์เมนท์เดย์ (2006) โดยแสดงนักมวยปล้ำจากรอว์, สแมคดาวน์ และ อีซีดับเบิลยู ในรายการนี้มีการแข่งขันปล้ำกัน 7 รายการด้วยกัน
==ผลการปล้ำ==
==อ้างอิง==
เวิลด์เรสต์ลิงเอ็นเตอร์เทนเมนต์
ยุทธการที่อินาบ

ยุทธการที่อินาบ (Battle of Inab) เป็นการสู้รบในสงครามครูเสดครั้งที่ 2 ระหว่างกองทัพของราชรัฐแอนติออก/แอสซาสซิน (Assassins) กับกองทัพมุสลิมราชวงศ์เซนกิดส์แห่งอะเลปโป/กองทัพดามัสกัส เกิดขึ้นเมื่อวันที่ 29 มิถุนายน ค.ศ. 1149 ที่เมืองอินาบ (ปัจจุบันอยู่ในประเทศซีเรีย)
เมื่อบิดาของนูร์ อัดดิน เซนกี (Nur ad-Din Zangi) ผู้สถาปนาราชวงศ์เซนกิดเสียชีวิตในปี ค.ศ. 1146 นักรบครูเสดจากราชอาณาจักรเยรูซาเลมได้ยกทัพมาตีเมืองดามัสกัส แต่นูร์ อัดดิน เซนกีป้องกันเมืองไว้ได้ กองทัพครูเสดอีกกลุ่มหนึ่งจากแอนติออก นำโดยเรย์มอนด์แห่งแอนติออก (Raymond of Antioch) ได้ยกทัพมาตีเมืองอะเลปโปซึ่งตอนนั้นอยู่ใต้การปกครองของจักรวรรดิเซลจุค ปาลยปี ค.ศ. 1148 นูร์ อัดดิน เซนกีจึงยกทัพไปตีเมืองแอนติออกคืนบ้าง แต่เป็นฝ่ายพ่ายแพ้ ในเดือนมิถุนายน ค.ศ. 1149 เขายกทัพไปตีแอนติออกอีกครั้งและร่วมกับทัพของอูนูร์แห่งดามัสกัส (Mu'in ad-Din Unur) ล้อมป้อมอินาบไว้ เรย์มอนด์ซึ่งถูกปฏิเสธความช่วยเหลือจากรัฐครูเสดอื่น ๆ ยกทัพที่ประกอบด้วยทหารราบ 1,000 นายและอัศวิน 400 นาย ไปที่ป้อมอินาบ เขาร่วมเป็นพันธมิตรกับกลุ่มแอสซาสซินของอาลี อิบน์ วาฟา (Ali ibn-Wafa) เมื่อยกทัพมาถึง นูร์ อัดดิน เซนกีได้ถอนกำลังออกไป ทัพครูเสด/แอสซาสซินจึงตั้งทัพในที่โล่ง ในคืนวันนั้นทัพดังกล่าวได้ถูกทัพมุสลิมล้อมไว้
ในวันที่ 29 มิถุนายน นูร์ อัดดิน เซนกีได้นำทัพเข้าโจมตีทัพของเรย์มอนด์ แม้ว่าเขาจะมีโอกาสหนี แต่เรย์มอนด์ก็ยังคงปักหลักสู้กับทัพมุสลิม เขาเสียชีวิตในสนามรบเช่นเดียวกับอาลี อิบน์ วาฟา ผู้นำแอสซาสซิน ทหารครูเสดส่วนน้อยหนีรอดไปได้ และดินแดนส่วนใหญ่ของแอนติออกถูกนูร์ อัดดิน เซนกียึดโดยไม่มีผู้ใดขัดขวาง
หลังการรบ นูร์ อัดดิน เซนกีได้ยึดป้อมที่สำคัญหลายแห่งก่อนจะยกทัพไปล้อมแอนติออก มีการเจรจาเกิดขึ้นโดยนูร์ อัดดิน เซนกีจะไม่ทำลายเมืองนี้และคงกำลังทหารบางส่วนเพื่อป้องกันการยึดเมืองคืน แลกกับทรัพย์สินจากท้องพระคลัง จากนั้นก็ยกทัพไปยึดป้อมอะฟามิยะ (Afamiya; ปัจจุบันคือเมืองอะพาเมียในซีเรีย) เมื่อพระเจ้าบอลด์วินที่ 3 (Baldwin III) กษัตริย์แห่งเยรูซาเลมทราบข่าว พระองค์ได้นำทัพและอัศวินเทมพลาร์ไปที่ป้อมดังกล่าว พระเจ้าบอลด์วินที่ 3 และนูร์ อัดดิน เซนกีได้เจรจาจนมีการตกลงเรื่องพรมแดนกันใหม่ระหว่างแอนติออกกับอะเลปโป
== อ้างอิง ==
== แหล่งข้อมูลอื่น ==
ยุทธการ
สงครามครูเสดครั้งที่ 2
คริสต์ศตวรรษที่ 12
วิกิพีเดียภาษาบัชกอร์ต

วิกิพีเดียภาษาบัชกอร์ต เป็นสารานุกรมวิกิพีเดียที่จัดทำขึ้นในภาษาบัชกอร์ต ปัจจุบันวิกิพีเดียภาษาบัชกอร์ตมีบทความมากกว่า 33,816 บทความ (กุมภาพันธ์ 2558)
== แหล่งข้อมูลอื่น ==
วิกิพีเดียภาษาบัชกอร์ต
บัชกอร์ต
วิกิพีเดียภาษาลิงกาลา

วิกิพีเดียภาษาลิงกาลา เป็นสารานุกรมวิกิพีเดียที่จัดทำขึ้นในภาษาลิงกาลา ปัจจุบันวิกิพีเดียภาษากาลิเซียมีบทความมากกว่า 2,000 บทความ (มีนาคม 2558)
== แหล่งข้อมูลอื่น ==
วิกิพีเดียภาษาลิงกาลา
ลิงกาลา
วิกิพีเดียภาษาเยอรมันเพนซิลเวเนีย

วิกิพีเดียภาษาเยอรมันเพนซิลเวเนีย เป็นสารานุกรมวิกิพีเดียที่จัดทำขึ้นในภาษาเยอรมันเพนซิลเวเนีย ปัจจุบันวิกิพีเดียภาษาเยอรมันเพนซิลเวเนียมีบทความมากกว่า 1,800 บทความ
== แหล่งข้อมูลอื่น ==
วิกิพีเดียภาษาภาษาเยอรมันเพนซิลเวเนีย
ภาษาเยอรมันเพนซิลเวเนีย
วิกิพีเดียภาษาสิงหล

วิกิพีเดียภาษาสิงหล เป็นสารานุกรมวิกิพีเดียที่จัดทำขึ้นในภาษาสิงหล ปัจจุบันวิกิพีเดียภาษาสิงหลมีบทความมากกว่า 11,000 บทความ (พฤศจิกายน 2558)
== แหล่งข้อมูลอื่น ==
วิกิพีเดียภาษาสิงหล
สิงหล
วิกิพีเดียภาษารูมันช์

วิกิพีเดียภาษารูมันช์ เป็นสารานุกรมวิกิพีเดียที่จัดทำขึ้นในภาษารูมันช์ ปัจจุบันวิกิพีเดียภาษารูมันช์มีบทความมากกว่า 3,900 บทความ (มกราคม 2555)
== แหล่งข้อมูลอื่น ==
วิกิพีเดียภาษารูมันช์
รูมันช์
การตัดอวัยวะออก

การตัดอวัยวะออก (amputation) หมายถึง การที่แขนหรือขาหลุดออกโดยอุบัติเหตุ โรคหรือการผ่าตัด ในทางศัลยกรรม มีการตัดอวัยวะออกเพื่อควบคุมความเจ็บปวดหรือกระบวนการโรคในแขนหรือขาที่ได้รับผลกระทบ เช่น มะเร็งหรือเนื้อตายเน่า ในผู้ป่วยบางคน มีการตัดอวัยวะออกเป็นการผ่าตัดป้องกันปัญหาดังกล่าว มีกรณีพิเศษคือ การตัดอวัยวะออกแต่กำเนิด เป็นโรคแต่กำเนิดซึ่งแขนหรือขาของทารกถูกแถบรัดตีบ (constrictive band) ตัดออก บางประเทศใช้หรือเคยใช้การตัดมือ เท้าหรือส่วนอื่นของร่างกายเป็นการลงโทษผู้ก่ออาชญากรรมรูปแบบหนึ่ง นอกจากนี้ การตัดอวัยวะยังเป็นยุทธวิธีในสงครามและการก่อการร้าย และอาจเกิดเป็นการบาดเจ็บในสงคราม ในบางวัฒนธรรมและศาสนา การตัดอวัยวะออกหรือการทำให้เสียอวัยวะเล็กน้อยถือเป็นพิธีกรรม เมื่อแขนหรือขาหลุดออกแล้วจะไม่งอกกลับคืน ไม่เหมือนกับบางอวัยวะ เช่น ตับบางส่วน และต่างจากสัตว์ที่มิใช่สัตว์เลี้ยงลูกด้วยนมบางชนิด เช่น กิ้งก่าที่สลัดหาง และปลาดาวที่สามารถงอกทั้งตัวใหม่ได้จากชิ้นส่วนเล็ก ๆ ทางเลือกสำหรับกู้แขนหรือขากลับคืนมีแต่การปลูกถ่ายหรือกายอุปกรณ์เท่านั้น
ในสหรัฐ การตัดอวัยวะออกรายใหม่ส่วนมากเกิดจากภาวะแทรกซ้อนของระบบหลอดเลือด โดยเฉพาะอย่างยิ่งจากโรคเบาหวาน ระหว่างปี 2531 ถึง 2539 มีผู้ถูกตัดอวัยวะออกโดยเฉลี่ย 133,175 คนต่อปีในสหรัฐ
 
การผ่าตัด
วิกิพีเดียภาษาคีร์กีซ

วิกิพีเดียภาษาคีร์กีซ (Кыргыз Уикипедиясы)  เป็นสารานุกรมวิกิพีเดียที่จัดทำขึ้นในภาษาคีร์กีซ สร้างขึ้นในวันที่ 3 มิถุนายน พ.ศ. 2545 ปัจจุบันวิกิพีเดียภาษาคีร์กีซมีบทความถึง  บทความ โดยมีผู้ดูแลระบบ  คน ผู้ใช้ที่ลงทะเบียนถึง  คน และผู้ใช้ที่ยังมีความเคลื่อนไหวถึง  คน
==อ้างอิง==
== แหล่งข้อมูลอื่น ==
วิกิพีเดียภาษาคีร์กีซ
คีร์กีซ